Podul de pe centura orașului Sinaia, cel de la uzina Mefin, arată a fi într-o stare destul de avansată de degradare, potrivit imaginilor trimise la redacție de un cititor.
Zona este una cu un trafic intens și tocmai de aceea o eventuală prăbușire a podului ar putea duce la o adevărată tragedie. Oamenii au trimis la redacție imagini cu fisurile existente și care, spun ei, arată că acel pod nu mai ține multă vreme.
"Așa arată podul de pe centura Sinaia, de la uzina Mefin. Piciorul podului este fisurat fff rău și este risc să cadă…", ne-a scris cititorul care ne-a și trimis imaginile.
Podul este fisurat clar și respectiva fisură pune sub semnul întrebării rezistența construcției. Oamenii se tem să treacă pe acolo și, chiar dacă din punct de vedere structural poate veni orice autoritate să spună orice (dar oare poate?), imaginea podului fisurat îi face pe mulți să se cutremure imaginându-și ce se poate întâmpla.